ஆகவே, இதுகாறுங் கூறியவாற்றால், வெள்ளாளர் அல்லது வெள்ளாழர் என்னுஞ் சொற்கள் 'சூத்திரர்' என்ற பொருள் தருதலானும், வேளாளர் மருதநிலத் தலைவராதலாலும், ஆரியரது நால்வகைப் பாகுபாட்டினுட் சேராது, தமிழரது பாகுபாட்டினுள் தலைமை பெற்றவராதலாலும், வேளாளச் செல்வர்களே மறந்தேனும் இனி நீங்கள் 'வெள்ளாள'ரென்றாவது, 'வெள்ளாழ'ரென்றாவது கூறாதீர்கள்; 'வேளாள'ரென்றே கூறுங்கள். எச்சரிக்கை! எச்சரிக்கை!! என்னு நான்கு வருணத்து நான்கு நிலையுள்ளார்க்கும் அறம் இன்றியமையாதாகலின் அந்நோக்குடைத்தென்க. அற்றேல் இப்பகுப்பில்லாத ஐரோப்பியர் முதலியவர்க்கும் இவ்வறம் வேண்டாவோ எனின், அற்றன்று, அத்தன்மையுடையார் எந்நாட்டும் உளராகலின் அவர்க்கும் பொருந்துமென்க. ஒன்பான் எழுத்தான் அமையவைத்தது என்குறித்து எனின், அவ்வறம் ஒன்பான் வானோர்கணங்கட்கும், ஒன்பான் சித்தர்கணங்கட்கும், ஒன்பான் கண்டத்தார்க்கும், வேண்டுதலின் அங்ஙனம் அமையவைத்ததென்க. அல்லதூஉம் ஒன்பான் புண்ணியம் குறித்தது எனினும் பொருந்தும். அவை எதிர்கொளல், பணிதல், ஆசனத்திருத்தல், தாள்கழுவல், அர்ச்சித்தல், தூபங்கொடுத்தல், தீபங்காட்டல், புகழ்தல், அமுதமேந்தல் என்பனவாம்.துறந்தோர்க்குச் செய்யத்தக்கன. நிரையொன்றாசிரியத் தளையான் யாப்புறுத்தது என்குறித்ததோ எனின்,  அரசும் குடியும் ஒருப்பட்டு நின்றுழி எங்கணும் அறம் புரிவதில் விருப்பந் தோன்றுமாகலின் அதனைக் குறித்ததென்க. நூற்பாவாற் செய்தது ஏன்? வெண்பா முதலிய பாவினங்களாற் செய்யாது நூற்பாவினாற் செய்தது என்குறித்தெனின், "சில்வகை யெழுத்திற் பல்வகைப் பொருளைச் செவ்வனாடியிற் செறித்தினிது விளக்கித் திட்ப நுட்பஞ் சிறந்தன சூத்திரம்" என்பவாகலின், கண்ணாடியிற் ககனம் போல "ஆறுவது சினம்" என்பது முதலாகக்கூறப்பட்டனவும், படாதனவுமாகிய யாவும் இவ்வொன்றிலே அடங்குதலின் அதனைக் குறித்ததென்க. எட்டுமாத்திரையாற் சூத்திரித்தது என் குறித்தது எனின், ஐயப்படாமை, விருப்பின்மை, வெறுப்பின்மை, மயக்கமின்மை, பழிநீக்கல், அழிந்தோரை நிறுத்தல், அறம் விளக்கல், பேரன்புடைமை என அறத்துறுப்பு எட்டனையும் குறித்ததென்க. அல்லதூஉம், கொல்லாமை, ஐம்பொறியடக்கல், பொறை, அருள், அறிவு, வாய்மை, தவம், அன்பு என்னும் அட்டபுட் கொண்டு மனத்தாற் பூசிப்பதாய அறத்தைக் குறித்ததெனினும் ஒக்கும். அல்லாக்கைக் கில்லை அருவருப்பு மில்லை கொலையுமிலை யுட்பூசை கூடு. விரும்பு, இவ்வுகரம் ஒரு மாத்திரையுடைத்து. அறஞ்செய விரும்பு என அங்காந்து வாய்மூட நிற்கவைத்தது என்னெனின்,